open-index/open-wikipedia-markdown huggingface dataset:
Bygdalarm

**Bygdalarm** er en norsk populærmusikkfestival i Norheimsund i Hardanger.

Den ble avholdt for første gang i Øystese 6. og 7. juli 2007, og har siden det blitt avholdt årlig. Etter ti år i Øystese, flyttet festivalen til Norheimsund i 2018. Under Bygdalarmparaplyen arrangeres også småfestivaler som *Jolalarm* og *Påskelarm* og festivalelementer som triatlonkonkurransen *Lurkalarm*, komponistkonkurransen *Littlarm* og barnekonsertene  *Badnalarm*. Festivalen har fått støtte fra Kulturrådet.

## Band og artister 2007
* Brut Boogaloo
* Esther
* Heidi Marie Vestrheim
* Dark Side of the Wall
* DJ Brit Brastuff
* DJ Skatebård
* The Alexandria Quartet
* Herr Nilsson
* Sgt Petter
* Major Parkinson 
* Odd Nordstoga 
* Orbo & The Longshots 
* DJ Draugen

## Band og artister 2008

* Heros & Zeros
* A Boy Named Sue Feat. Nan Espeseth
* Real Ones
* Datarock
* Gjerstad Funk- Og Fiskarlag
* DJ Sloppy Joe
* Professor Pez
* Cats in Fire
* I'm from Barcelona
* Superfamily 
* Indiegranskauen 
* The Foggy Few

## Band og artister 2009

* The School
* Side Brok
* Florence Valentin
* Ash
* Asbjørn Slettemark
* Across the Pond DJs Victoria Violent and Bjørnar
* DJ Skatebård
* My Little Pony
* Mammùt
* Pony the Pirate 
* Melody Club 
* Funktioneers 
* Get Dancy! 
* MAO- bandet 
* Trondheim Elektroverksted

## Band og artister 2010

* bob hund
* Ralph Myerz & The Jack Herren Band
* Lars Vaular
* The Pink Robots
* Kristian Anttila
* Love Dance
* The Captain & Me
* Don Juan Dracula
* Monzano
* Dj Sexy
* Dj Annie & Skatebård
* One!Two!Twee!
* Alternativ julikalender (sic)
* The Shitsez
* Chickendales
* DJ Ida i flaggstanga

## Band og artister 2011

* The Wombats
* Shining
* Fjorden Baby
* Young Dreams
* Hoffmaestro & Chraa
* Empty Bottles Broken Hearts
* Brighton
* Novafunk
* I See Horses
* Bjørn Torske
* Fagernes Yacht Club med vener

## Band og artister 2012
* Teenage Fanclub
* Ungdomskulen
*/ Casa Murilo
* Jonas Alaska
* Generalarna
* Team Me
* Souldrop med venner
* The Dandy Warhols
* IndieMoog
* Supermale
* Anja Elena Viken
* Bloody Beach

## Referanser


## Eksterne lenker
* 
* NRK: «Ny musikkfestival med høy i høgsetet» Besøkt 15. juni 2011
* NRK: «Real Ones klar for Bygdalarm» Besøkt 15. juni 2011
* NRK P3: «Sexy på Bygdalarm» Besøkt 15. juni 2011
* BA: «Klart for bygdefest» Besøkt 15. juni 2011
* BA: «Bob Hund til Bygdalarm» Besøkt 15. juni 2011
* BA: «Ash til Bygdalarm» Besøkt 15. juni 2011
* Kulturnett Besøkt 15. juni 2011
Liste over skandinaviske fjell med størst primærfaktor

**Liste over skandinaviske fjell med størst primærfaktor** er en liste over alle fjelltopper i den skandinaviske fjellkjede med primærfaktor på minst 1000 meter. Primærfaktor er et mål på hvor høyt en fjelltopp rager over terrenget omkring. Fjelltopper med høy primærfaktor har en høy grad av *selvstendighet*.

Den skandinaviske fjellkjede er fjellkjeden som går langs Den skandinaviske halvøy, fra Agder i sør til Finnmark i nord. Vestsiden av fjellkjeden går bratt ned mot Nordsjøen og Norskehavet, og danner fjordene i Norge. Østsiden av fjellkjeden heller slakt mot Østlandet i sør og mot Bottenviken i nord. Den søndre del av den skandinaviske fjellkjeden kalles gjerne Langfjellene. For den nordlige del benyttes ofte begrepet *Kjølen*. Listen inkluderer ikke fjell på øyer ute i Nord-Atlanteren som Svalbard og Jan Mayen.

Mange av de høyeste toppene i Skandinavia ligger i fjellområder i den søndre del av fjellkjeden. Jotunheimen, Rondane og Dovrefjell er typiske eksempler. Dette er imidlertid fjellområder med få topper med høy primærfaktor. De fleste fjellene på denne listen er å finne i det bratte fjordlandskapet mot nord og vest. Fjelltopper fra området rundt Lyngenhalvøya er særlig godt representert.

Rundt 99 fjelltopper i den skandinaviske fjellkjeden har primærfaktor over 1000 meter. Tallet er noe usikkert fordi primærfaktorverdiene har en usikkerhet på opp til 10&nbsp;m. Listen er derfor komplettert med to fjell med beregnede primærfaktorverdier ned til 997 meter. Dette sikrer at alle fjell som kan ha en primærfaktor over 1000 meter, er tatt med. På grunn av usikkerheten i primærfaktorverdiene bør rangeringen i den nedre del av listen benyttes med forsiktighet.

Av listens 100 fjelltopper ligger 85 i  Norge og 14 i Sverige. Nordre Saulos topp ligger på grensen mellom de to landene, og det ukjent hvilket land selve toppunktet ligger i. Av fylkene og länene er Troms best representert med 38 fjell. Dernest følger Nordland med 21 fjell og Møre og Romsdal og Norrbottens län med 12 fjell hver.

I Norden utenfor Skandinavia (Grønland, Island og Jan Mayen) finnes mange fjell med høy primærfaktor, se egen nordisk liste.

Listen er laget som en sorterbar liste. Ved å klikke på pilsymbolene i kolonneoverskriftene kan listen sorteres på ulike måter:

* Alfabetisk ved å klikke på pilsymbolet i navnekolonnen.
* Høydesortert ved å klikke på pilsymbolet i høydekolonnen.
* Primærfaktorsortert innenfor et administrativt område (kommune, fylke/län eller land) ved å klikke på pilsymbolet for det administrative området.
* Høydesortert innenfor et administrativt område ved først å klikke på pilsymbolet i høydekolonnen og dernest klikke på pilsymbolet for det administrative området.

## Se også
* Liste over nordiske fjell med størst primærfaktor
* Liste over norske fjelltopper med størst sekundærfaktor

## Litteratur
* *Kunnskapsforlagets Store Norgesatlas*, Oslo 1996. Kart i målestokk 1:250 000.

## Eksterne lenker
* Norgeskart, Kartverket
* Kartsök och ortnamn, Lantmäteriverket i Sverige
* Kartplatsen, Lantmäteriverket i Finland
* Kartor, Eniro
* Russisk topografisk kart, Marsjruty (Маршруты)
Øyvind Solstad

**Øyvind Solstad** (født 24. april 1967 på Andenes) er en norsk mediemann, kjent for arbeid med brukerinvolvering og sosiale medier. Han har siden 2019 vært kommunikasjonsansvarlig for sosiale medier i Vy.

Solstad jobbet fram til 2007 som producer og teknologirådgiver i NRKs markedsavdeling. Våren 2007 startet NRKs teknologinettsted NRKbeta. Solstad var med å starte NRKbeta og var redaktør der frem til mai 2010. Han gikk deretter til jobb som kommunikasjonsrådgiver for digitale medier i mediebyrået Carat.

I perioden 2012&ndash;2017 var han ansvarlig for leserinvolvering og sosiale medier i VG. I perioden 2017&ndash;2019 var han ansvarlig for sosiale medier i Hurtigruten.

## Referanser




## Eksterne lenker
*  (norsk)
Skyssbåt

**Skyssbåt** var fra gammelt av en ro- eller seilbåt som var øremerket til befordring av personer eller visse typer gods fra ett bestemt sted til et annet. Fraktingen kunne foregå mot betaling (ferjing) eller som gjengjeld for privilegier i forhold til andre plikter, som verneplikt el. lign. Typisk for skyssordningen, var at den bare delvis fungerte etter oppsatt ruteplan.

Uttrykket skyssbåt ble også, litt upresist, brukt om farkoster tilknyttet fløttmannsvirksomhet ved elver, lange fjordarmer og sund.

Før det ble utbygd veier og broer, var båttransport viktigste måte å komme fra sted til sted, både langs kysten og inne i fjordene. Posten ble for eksempel fraktet til hest der dette var mulig, og per båt over fjordene der landverts transport ville ta ekstra dager. Gårdeieren ved fjorden var ofte den som hadde skyssplikt. Skyssen omfattet også viktige personer, som fogd, prest, lensmann og lignende.

Skyssbåtordninger finnes fortsatt i form av skoleskyss, presteskyss og lignende.

## Se også
* Taxibåt
Trym Torson

**Trym Torson**, egentlig **Kai Johnny Solheim Mosaker**, (født 26. februar 1974) er en norsk black metal-musiker. Han er trommeslager i bandet Zyklon. I starten av sin karriere spilte han i viking metal-bandet Enslaved. Senere ble han invitert til å spille i bandet Emperor. Han jobber også som tatovør. 

I 2007 var han stemmen til en animert figur i Adult Swim cartoon Metalocalypse i episoden «Dethfashion».

## Musikalsk
Han er kjent for sitt jazz-inspirerte spill og sin hurtige måte å spille på, ofte med Blast beat og dobbelbass-spilling. 

## Band
Nåværende og tidligere band han har spilt i:
* Emperor
* Tartaros
* Enslaved
* Imperium
* Shadow Season
* Paganize
* Ceremony
* Zyklon
* Abigail Williams

## Diskografi
### [[Enslaved]]
* *Nema* &ndash; (Demo, 1991)
* *Yggdrasill* &ndash; (Demo, 1992)
* *Rehearsal 92* &ndash; (Demo, 1992)
* *[[Emperor/Hordanes Land]]* &ndash; (Split album, 1993)
* *Hordanes Land* &ndash; (EP, 1993)
* *[[Vikingligr Veldi]]* &ndash; (Studioalbum, 1994)
* *[[Frost (album)|Frost]]* &ndash; (Studioalbum, 1994)
* *[[The Forest Is My Throne / Yggdrassil]]* &ndash; (Split album, 1995)

### [[Emperor]]
* *[[Reverence]]* &ndash; (EP, 1996)
* *[[Anthems to the Welkin at Dusk]]* &ndash; (Studioalbum, 1997)
* *[[IX Equilibrium]]* &ndash; (Studioalbum, 1999)
* *[[Emperial Live Ceremony (album)|Emperial Live Ceremony]]* &ndash; (Konsertalbum, 2000)
* *[[Emperial Live Ceremony]]* &ndash; (Video, 2000)
* *[[The Emperial Vinyl Presentation]]* &ndash; (Samlealbum, 2001)
* *[[Prometheus - The Discipline of Fire & Demise]]* &ndash; (Studioalbum, 2001)
* *[[Scattered Ashes: A Decade Of Emperial Wrath]]* &ndash; (Samlealbum, 2003)
## Referanser


## Eksterne lenker
* 
*
Sveinung Hølmebakk

**Sveinung Hølmebakk** (født 1977) er en norsk tenor fra Skudeneshavn på Karmøy som sang i vokaltrioen Nordic Tenors fra 2003 til 2021. Sammen med de mottok han Komiprisen 2006 for showet *Bella Notte* og ble nominert til Komiprisen 2010. Hølmebakk har utgitt 11 soloalbum og er utdannet ved NTNU og Universitetet i Oslo. Han tok sin mastergrad i sang ved Griegakademiet i Bergen med Harald Bjørkøy som lærer.

## Diskografi
**Jag har hört om en stad*
**[[Min salmeskatt]]* 2002
**[[Møte (musikkalbum)|Møte]]* 2009
**Live fra Åkra kirke* 2015
**Snart gryr en dag* 2015
**Live fra Åkra kirke 2* 2016
* *[[Til evig tid]]* 2016
**Blott en dag: Piano instrumental*  2017
**Til deg* 2017
**Eit anna lys* 2018
**Arvesang* 2019
**Heime hos* 2020

## Referanser


## Eksterne lenker
*
Nupsfonn

**Nupsfonn** er en isbre i Ullensvang kommune i Vestland og Vinje kommune i Telemark. Breen ligger sør på Hardangervidda, på vestsiden av Nupsegga ( Breen har et areal på  og består av tre breflater: Store Nupsfonn , Nupsfonn vest  og Nupsfonn øst . Nupsfonn øst, som ligger på grensa mellom Ullensvang og Vinje, er ikke lenger sammenhengende med resten av breen, som i sin helhet ligger i Ullensvang. Det høyeste punktet er på Store Nupsfonn i nord, som har en høyde på  meter over havet.

Den enkleste veien til Nupsfonn er å gå opp fra Ulevåstølen, som ligger rundt fire kilometer vest for Haukeliseter ved E134 og midt på fylkesgrensen mellom Vestland og Telemark.

## Se også
* Liste over Norges høyeste fjell

## Referanser
Sjur Hjeltnes

**Sjur Hjeltnes** (født 10. april 1974) er en norsk komponist, pianist og komiker fra Voss. Han har vært akkompagnatør for Nordic Tenors, og vant sammen med dem Komiprisen 2006 for forestillingen *Bella Notte*. Han er bror til Arne Hjeltnes.

Sjur Hjeltnes har også vært fast innslag som organist og musikalsk morromann i *[[Eides språksjov]]* på NRK1 siden oppstarten i 2017, sammen med programleder Linda Eide og språkprofessor Gunnstein Akselberg.

Hjeltnes er utdanna kantor, og vikarierer regelmessig som kirkeorganist.

## Referanser


## Eksterne lenker
* 
* 
*
Vikingligr Veldi

***Vikingligr Veldi*** (utgitt 1994) er debutalbumet til det norske progressive black metal bandet Enslaved. 

Dette albumet kom på 11.-plass på listen over verdens beste black metal band av «American Nihilist Underground Society». Albumet ble gjenutgitt i 2004 av Candlelight Records på dobbelt-CD, med *Hordanes Land* på den andre CD-en.

## Sporliste
# «Lifandi Lif Undir Hamri» (11:31)
# «Vetrarnótt» (10:58)
# «Midgards Eldar» (11:16)
# «Heimdallr» (6:15)
# «Norvegr» (10:56)

## Artister
* Ivar Bjørnson &ndash; gitar, keyboard
* Grutle Kjellson &ndash; bass, vokal
* Trym Torson &ndash; trommer

## Kilder
*American Nihilist Underground Society
*Vikingligr Veldi fra Encyclopaedia Metallum
Frost (album)

***Frost*** er det andre studioalbumet til det norske progressive black metal bandet Enslaved. I dette albumet finner vi kraftig inspirasjon av viking metal. Dette er det siste albumet trommeslager Trym Torson spiller på for Enslaved. CD-en ble utgitt i begrenset opplag, mens vinylen var begrenset til 2300 kopier (hvorav 2000 er med sort plateomslag og 300 med blå).  

## Sporliste
# «Frost» (2:52) 
# «Loke» (4:21)
# «Fenris» (7:16)
# «Svarte vidder» (8:43)
# «Yggdrasil» (5:23)
# «Jotunblod» (4:07)
# «Gylfaginning» (5:31)
# «Wotan» (4:12) 
# «Isöders dronning» (7:45) 

## Artister
* Ivar Bjørnson &ndash; gitar, Keyboard
* Grutle Kjellson &ndash; bass, vokal
* Trym Torson &ndash; trommer

## Kilder
*Frost fra Encyclopaedia Metallum

## Eksterne lenker
*
Canadair North Star

**Canadair North Star**, også kjent som **Argonaut,** var et Candisk passasjer- og fraktfly. Flyet var en nyere videreutvikling av Douglas C-54 / DC-4 som kom i siste halvdel av 1940-tallet. 

## DC-4 versus North Star
Den vesentlig endring som ble foretatt var at stjernemotorene ble byttet ut med Rolls-Royce Merlin rekkemotorer i den hensikt å oppnå høyere fart. Flyet fikk  da også 50 km/t høyere marsjfart. Prototypen fløy første gang den  15. juli 1946 og North Star ble valgt av flere selskaper, såvel som det Canadiske flyvåpen  RCAF. Det beviste sin pålitelighet, men ble kjent og kom noe i miskredit på grunn av den sterke støy fra Merlimotorene. Flyet var i tjeneste gjennom hele 50-tallet til langt ut i 60-årene. Enkelte var fortsatt i drift som rene fraktfly opp til 1980-årene.
    

### Flytypen i bruk

Flyet ble først og fremst brukt  i Canada og England, av de to canadiske selskapene Trans-Canada Air Lines, Canadian Pacific Air Lines samt  det Canadiske flyvåpen. På eksportmarket ble flyet kjøpt det britiske BOAC og East African Airways

Det tidligere danske charterselskapet Flying Enterprise overtok fem Argonauts fra BOAC og brukte disse til chartertrafikk til middelhavsdestinasjoner i fem år til selskapet gikk konkurs i 1965.

### Varianter
Flyet  ble bygget i flere varianter i tilsammen 71 eksemplarer, med og uten trykk-kabin. Det britiske selskapet overtok 20  som hadde trykk-kabin. Som BOAC-fly gikk de under navnet «Argonaut» 

## Spesifikasjoner

(DC-4-M2 North Star)

### Dimensjoner
*Besetning: 7
*Kapasitet 44 passasjerer eller 5&nbsp;216 kg. last
*Lengde: 28.89 m.t
*Vingespenn 35.8 m)
*Høyde 8.38 m
*Vingeflate 135.82 m²
*Vekt, tom:  19&nbsp;731 kg
*Vekt lastet 33&nbsp;112 kg
*Motorer: 4× Rolls-Royce Merlin 622 Rekkemotorer, 1&nbsp;760 hk hver

### Ytelser
*Toppfart:  568 km/h
*Marsjfat: 282 knots (325 mph, 523 km/h)
*Rekkevidde 6&nbsp;212 km.

*Marsjhøyde: 10&nbsp;970 m

## Eksterne lenker
* Mer om flytypen 
* [Fotos av flytypen på Airliners net.](http://www.airliners.net/search/photo.search?aircraft_genericsearch=Canadair%20C-4%2FC-5%2FDC-4M%2FC-54%20North%20Star%2FArgonaut%20(CL-2%2F4%2F5)&distinct_entry=true)
* 22 ulykker med flyet. Fra Aviation Safety net´s database
Albatrossøya

**Albatrossøya** (engelsk: Albatross Island) er en ubebodd øy utenfor Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger 4 km sørøst for Cape Buller i Bay of Isles.

Øya ble kartlagt i 1912-13 av amerikaneren Robert Cushman Murphy, som navnga øya etter albatrossene han observerte på øya.

Øya er rottefri og en koloni med Sørgeorgiapiplerke hekker på øya sammen med vandrealbatross og kjempepetreller.

Adkomst til Albatrossøya er regulert og kun en båt kan komme til øya daglig. Maksimalt 65 personer kan daglig besøke øya, da innenfor grupper med reiseleder hvor antall personer ikke skal overstige 12. Maksimal oppholdstid er fire timer. Øya har fire ilandstigningssteder.

## Referanser
Euribor

**Euro Interbank Offered Rate** (**Euribor**) er en daglig beregnet referanserente basert på den gjennomsnittlige renten bankene tilbyr for usikrede lån til andre banker i euro-pengemarkedet (eller interbankmarkedet).

## Hensikt
Euribor-renten brukes som en referanse for blant annet handel i rentederivater, i stor grad på samme måte som LIBOR ofte brukes for finansielle instrumenter basert på engelske pund (Pound Sterling) eller amerikansk dollar. De utgjør med andre ord fundamentet for verdens mest likvide og aktive rentemarkeder. Lokale referanserenter, som Paris' PIBOR og Frankfurts FIBOR fusjonerte til Euribor ved opprettelsen av Den økonomiske og monetære union (EMU) 1. januar 1999.

## Tekniske kjennetegn
Et representativt panel av banker beregner daglig hvilken rente (avrundet til to desimaltall) de tror en stor bank vil tilby en annen stor bank for terminvise interbankinnskudd i euro-sonen, med varighet fra én uke inntil ett år. Alle bankene i panelet er forpliktet til å sende inn sin beregning senest klokken 10.45 CET (det vil si norsk vintertid, eller klokken 11.45 norsk sommertid) hver dag *Trans-European Automated Real-Time Gross-Settlement Express Transfer system* (TARGET) er åpent. Klokken 11.00 CET vil Reuters beregne Euribor, og umiddelbart publisere den på sidene 248&ndash;249 som er tilgjengelig for deres abonnenter og andre informasjonsformidlere.

Den publiserte Euribor-renten er en avrundet, justert gjennomsnittsrente. De høyeste og laveste 15 prosent av de innsendte beregningene elimineres. Gjennomsnittet av resten beregnes, og avrundes til et tall med tre desimaler.

Euribor-renten er en spotrente, det vil si at den er virksom først to dager etter beregningsdagen. Som amerikanske pengemarkedsrater, er de *[[Actual/360]]*, det vil si beregnet med eksakt dagsberegning ut ifra et år på 360 dager.

Euribor ble første gang publisert 30. desember 1998, med virke fra og med 4. januar 1999.

## Renteswaps
Renteswaps basert på kortsiktig Euribor-rente handles for tiden i interbankmarkedet med forfall opptil 50 år frem i tid. En «fem års Euribor»-rente sikter faktisk til den femårige swaprenten målt mot seksmåneders Euribor. «Euribor + *x* poeng» når man snakker om et finansielt instrument, betyr at instrumentets kontantstrøm må trekkes fra på swapens rentekurve for nullkupongobligasjoner endret av *x* poeng, for å tilsvare swapens faktiske markedspris.

## Eonia
En annen utbredt referanserente i euro-sonen er Eonia, også publisert av European Banking Federation, som er et daglig vektet gjennomsnitt av  alle usikrede lånetransaksjoner i interbankmarkedet som skjer i løpet av natten.
## Eksterne lenker
*
Iselin

**Iselin** er et kvinnenavn med flere mulige opprinnelser. Det kan være:
* en tysk kjæleform av navn som starter på Ise-, som *Iselinde* og *Isengard*. Navneleddet har opprinnelse i gammelhøytyske *isan*, «jern».
* en tysk kjæleform av *Isa*, som er en kortform av blant annet *[[Louisa]]*, *[[Elisabeth]]* og *[[Isabell]]*.
* en norsk variant av det irske navnet *Aisling* som muligens har opprinnelse i gæliske *aisling*, «drøm, syn».
* Syrinprinsessen. Den elskverdige.

Navnet er relativt nytt, selv om det ble brukt av Knut Hamsun i romanen *[[Pan (roman)|Pan]]* fra 1894.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Iselin B. Alvestad (f. 1978), norsk forfatter
* Iselin Engan (f. 1978), norsk designer
* Iselin Steiro (f. 1985), norsk modell

## Referanser


## Eksterne lenker
*
Dødsmaske

En **dødsmaske** er en direkte avstøpning i metall, voks eller gips av en avdøds ansikt, noe som var populært å gjøre på berømte personer. Skikken var mest utbredt i middelalderen, men var brukt også på 1800- og tidlig på 1900-tallet.

Ofte ble avstøpningen gjort i bivoks, som så ble trukket forsiktig av. Formen ble så fylt med leire som da lignet på det opprinnelige hodet. Derfra kunne det støpes en ny leireform hvis en skulle gjøre det hele om til en bronsemaske.

Kopier av dødsmasken til L'Inconnue de la Seine (fransk for «den ukjente kvinnen fra Seinen») var et vanlig innslag på veggen til kunstnere i Paris' bohemmiljøer etter 1900. Hennes maske var inspirasjon for mange litterære verk.

Dødsmasker omfatter også seremonielle begravelsesmasker som legges over ansiktet på den avdøde.

## Se også
* Post mortem-portrett, portrettfotografi av lik
* Paradeseng, «Lit de parade»
* Agamemnons dødsmaske

## Eksterne lenker
*
Finansielle instrumenter

**Finansielle instrumenter** er penger, eiendeler eller en kontraktfestet rett til å motta eller levere penger eller andre finansielle instrumenter.

I norsk lovgivning er finansielle instrumenter definert som (Verdipapirhandellovens §2-2): 

* *[[Omsettelige verdipapirer]]*, det vil si de klasser av verdipapirer som kan omsettes på kapitalmarkedet, herunder: 
** Aksjer og andre verdipapirer som kan sidestilles med aksjer, samt depotbevis for slike.
** Obligasjoner og andre gjeldsinstrumenter, samt depotbevis for slike,  
** Alle andre verdipapirer som gir rett til å erverve eller selge slike omsettelige verdipapirer eller som gir rett til kontant oppgjør.  
* *[[Verdipapirfondsandeler]]*, det vil si andeler i fond (ref. verdipapirfondloven § 1-2 første ledd nr. 1) og verdipapirer som kan sidestilles med slike andeler. 
* *[[Pengemarkedsinstrumenter]]*, som er de klasser av instrumenter som normalt omsettes i pengemarkedet, slik som sertifikater og innskuddsbevis, med unntak av betalingsmidler.
* *[[Derivat (finans)|Derivater]]*, herunder:
**Opsjoner, terminer, bytteavtaler (swaps), fremtidige renteavtaler (FRA), samt alle andre avledede kontrakter med fysisk eller finansielt oppgjør som relaterer seg til verdipapirer, valuta, renter, avkastningsmål, andre derivater, finansielle indekser eller finansielle måleenheter,  
** Varederivater,  
** Kredittderivater,  
** Finansielle differansekontrakter,  
** Andre instrumenter som ikke er nevnt over, men som har de samme karakteristika som andre avledede finansielle instrumenter.

## Se også
*Markedstrend
Gravhus

**Gravhus** er en liten bygning på kirkegårder eller private gravlunder. Det inneholder oftest en gravskulptur, dødsmaske eller byste av den avdøde, men det kan også være et tomt rom. Gravhusene er normalt av stein, men forekommer også i andre materialer som f.eks. tre. 

Gravhus er mer normalt i bruk i Sør-Europa, USA og Sør-Amerika enn i Nord-Europa.
Gravere

:*Gravere kan også vise til [[gravering]]*.

**Chiomonte** er en kommune i storbyområdet Torino i regionen Piemonte i det nordlige Italia. Byen har  innbyggere (2023). Chiomonte grenser til kommunene Giaglione, Meana di Susa, Susa, Usseaux, Chiomonte.

## Referanser


## Eksterne lenker
*
Hieratisk stil

**Hieratisk stil** er en kunststil kjennetegnet av høytidelighet og avmålthet. Fremstillingsmåten er typisk for egyptisk-, arkaisk- gresk- og bysantinsk kunst. Den hieratiske fremstillingsmåten bygger på tradisjonsoverleveringer og faste regler. 

Betegnelsen kan også bli brukt om billedkunst fra alle perioder der figurene er fremstilt stivt og frontalt.

## Litteratur
*
Ray Alder

**Ray Alder** (født 20. august 1967) er vokalist i progressiv metal bandet Fates Warning og Redemption.

Alder har vært medlem av Fates Warning siden 1988 studioalbumet *[[No Exit]]*. Han har også et soloprosjekt, Engine, med to albumutgivelser;  *Engine* i 1999 og *Superholic* i 2002. Han synger på Redemption albumet *The Origins of Ruin* og *The Fullness of Time*, samt han produserte det selvtitulerte debutalbumet til bandet i 2003, hvor han også var gjesteartist. 

Han er gjestevokalist på albumet *Death Rap* (2007) som er det femte studioalbumet til hiphop artisten Necro og på Fragile Vastness konseptalbumet *A Tribute to Life* sammen med Joey Vera, også fra Fates Warning.

## Diskografi
;Fates Warning
* *[[No Exit]]* (1988) (nyutgitt 2007)
* *[[Perfect Symmetry]]* (1989)
* *[[Parallels]]* (1991)
* *[[Inside Out (Fates Warning)|Inside Out]]* (1994)
* *[[Chasing Time]]* (samlealbum) (1995)
* *[[A Pleasant Shade of Gray]]* (1997)
* *[[Still Life]]* (live) (1998)
* *[[Disconnected]]* (2000)
* *[[FWX]]* (2004)
;Engine
* *Engine* (1999)
* *Superholic* (2002)
;Redemption
* *The Fullness of Time* (2005)
* *The Origins of Ruin* (2007)
;Gjesteartist
* Redemption –  *Redemption* (2003)
* Fragile Vastness – *A Tribute to Life* (2005)
* Necro – *Death Rap* (2007)

## Eksterne lenker
* 
* Redemption hjemmeside
* Fates Warning hjemmeside
Gravering

**Gravering** er en håndverksteknikk og kunstform der en risser eller skjærer inn mønstre, bilder, skrift og tegn i en overflate eller gjenstand av metall, glass, stein, tre, bein, perlemor, plast eller andre harde materialer. Sporene i flaten kan bli en dekorasjon eller innskrift i et sølv- eller gullsmedarbeid, i glasskunst, eller på et skilt, men kan også danne en tegning i en grafisk trykkplate som en kan trykke på papir.

Håndverkeren som utfører graveringsarbeid, kalles en gravør. Gravøren kan også modellere støpeformer til for eksempel medaljer og mynter. Gravering gjøres ved hjelp av verktøy som stikler, meisler og gravernåler. Til glass bruker en små, roterende kobberhjul. Siden 1800-tallet har det kommet flere mekaniske metoder og maskiner som har overtatt for mye av det gamle håndverket, for eksempel elektro- og lasergravering.

## Gravering i grafikk

Grafiske teknikker der kunstneren benytter gravering, er for eksempel kobberstikk, xylografi, radering og stålstikk, metoder der bildet på litt forskjellige måter blir risset inn i ei trykkplate før den blir påført trykksverte og overført som et avtrykk til et papir.

Ordet gravering brukes både om selve teknikken og om den graverte tegningen eller det som er gravert. I grafisk kunst kan gravering også kalles en gravyr(e) eller et stikk, og betegner både en gravert trykkplate og avtrykket av den.

Mens gravering på norsk særlig brukes om grafikk fra metallplater, oftest kobberstikk, brukes det engelske *engraving* litt bredere og også om tradisjonelle tresnitt.

## Glassgravering

De første gravørene i Norge kom fra Tyskland og var ansatte ved Nøstetangen glassverk. Der ble det utført et meget imponerende arbeid med enkle og primitive verktøy. Redskapen var ei roterende skive, som ble drevet rundt ved at sliperen selv tråkket på en pedal. Samtid med at man utførte et presisjonsarbeid med millimeter nøyaktighet, uten å gjøre feil, måtte man utføre den slitsomme tråkkingen. Arbeidet ble utført i dårlig belysning, spesielt i vinterhalvåret.

I dag utføres glassgravering med alt fra tradisjonelt håndverk til avansert laserteknologi. Metoden velges ut fra ønsket detaljnivå, pris og om det er snakk om kunst eller industriell produksjon. I tillegg til laser brukes sandblåsing, maskingravering (CNC / Diamantstifting) og tradisjonelt håndverk som håndgravering.

## Gravering av grammofonplater
Gravering omfatter også den mekaniske metoden å risse et spor i en originalplate når en lager grammofonplater.

Direkte gravering av grammofonplater startet for alvor på 1890-tallet og var enerådende frem til midten av 1920-tallet. Musikeren måtte spille eller synge inn i en stor trakt. Lydbølgene satte en membran i bevegelse, som igjen styrte en nål som gravde ut riller direkte i en roterende voksskive, en master. Overgangen til å spille inn på magnetbånd kom rundt 1950. Masterne blir gravert og brukes til å presse vinylplater.

## Referanser


## Se også
* Gravør
* Grafikk
* Lasergravering

## Eksterne lenker
*
Milanello

**Milanello** er et sportssenter 50 kilometer nord for Milano. Milanello blir brukt av fotballklubben AC Milan, og er et av Europas mest moderne sportssentre.

Senteret ble bygd i 1963, men gjennomgikk en stor oppgradering etter ønske av klubbeier Silvio Berlusconi.

## Eksterne lenker

* Milanello Sports Center. ''Acmilan.com''
Eirik Hundvin

**Eirik «Pytten» Hundvin** (født 1950) er en norsk bassist og  plateprodusent.

Han spilte i bandet Tornerose fra 1976 til 1982 og er  bassist i gruppen Blind Date som ble dannet i 1982. I 1987 spilte han med Elektrisk Regn på EP-en *Hilsen El-Regn*. Pytten har spilt med en rekke band og har drevet Grieghallen Lydstudio. Han har også arbeidet som produsent og bassist for Heidi Marie Vestrheim. I 2004 spilte han bass med Ralph Myerz & The Jack Herren Band på albumet *Your New Best Friends*. 

Som plateprodusent har han særlig arbeidet med norske band i sjangeren black metal. Nesten alle albumene har blitt spilt inn i Grieghallen i Bergen.

Eirik Hundvin er faren til håndballspilleren Mia Hundvin.

## Produserte album
Aeternus
* *[[Beyond the Wandering Moon]]*
* *[[...And So The Night Became]]*
* *[[Shadows Of Old]]*
* *[[Burning the Shroud]]*
* *[[Ascension Of Terror]]*
* *[[A Darker Monument]]*

Borknagar
* *[[Borknagar (Borknagar-album)|Borknagar]]*

Burzum
* *[[Burzum (album)|Burzum]]*
* *[[Aske (EP)|Aske]]* (EP)
* *[[Det som engang var]]*
* *[[Hvis lyset tar oss]]*
* *[[Filosofem]]*
* *[[Belus]]*
* *[[Fallen]]*
* *[[From the Depths of Darkness]]*
* *[[Umskiptar]]*

Dovinia 
* *[[Cantus Paganus]]*

Einherjer
* *[[Dragons of the North]]*
* *[[Far, Far North]]*

Enslaved
* *[[Vikingligr Veldi]]*
* *[[Frost (album)|Frost]]* (hvor han også spilte bass i låten "Yggdrassil")
* *[[Eld]]*
* *[[Monumension]]*
* *[[Below the Lights]]*
* *[[Isa (Enslaved-album)|Isa]]*

Emperor 
* *[[In the Nightside Eclipse]]*
* *[[Reverence]]*
* *[[Anthems to the Welkin at Dusk]]*

Gorgoroth  
* *[[Pentagram (album)|Pentagram]]*
* *[[Antichrist]]*
* *[[Under the Sign of Hell]]*
* *[[Destroyer, or About How to Philosophize With the Hammer]]*
* *[[True Norwegian Black Metal - Live in Grieghallen]]*

Hades
* *[[...Again Shall Be]]*
* *[[Dawn of the Dying Sun]]*
* *[[Millennium Nocturne]]*

Helheim
* *[[Jormundgand (album)|Jormundgand]]*
* *[[Av norrøn ætt]]*
* *[[Yersinia Pestis (album)|Yersinia Pestis]]*

Immortal  
* *[[Diabolical Fullmoon Mysticism]]*
* *[[Pure Holocaust]]*
* *[[Battles in the North]]*

Lyd  
* *[[Best of Lyd 7"]]*
* *[[Absolute Lyd 7"]]*

Malsain
* *[[They Never Die]]*

Mayhem 
* *[[De Mysteriis Dom Sathanas]]*

Obtained Enslavement
* *[[Witchcraft]]*

Old Funeral
* *[[The Older Ones]]*

Taake
* *[[Nattestid Ser Porten Vid]]*
* *[[...Doedskvad]]*

Thorium
* *Ocean of Blasphemy

[[Trelldom]]
* *Til Et Annet*
* *Til Minne...*

[[Windir]]
* *Arntor''

## Referanser




## Eksterne lenker
* Pytten hos Discogs.com
* Groove
* Ballade:Tornerose
* Ballade:Elektrisk regn
Glyptotek

Et **glyptotek** er et museum med en  hovedsamling av tilhugde stener og skulpturer fra hovedsakelig greske og romerske antikke billedhuggere.

## Etymologi
Ordet glyptotek er en 1800-tallskonstruksjon skapt i den bayerske kongen Ludwig I.s tid. Ordet er sammensatt av klassisk gresk γλυπτός *glyptós* (gravere/uthugge, her i betydningen uthugget i stein) og θήκη *thḗkē* oppbevaringssted.

Etter modell fra ordet glyptotek bruker flere språk også nyere betegnelser som *[[pinakotek]]* (bildegalleri) om museer som primært viser malerier (og ikke skulpturer).

## Kjente glyptotek
* Glyptothek München ved Königsplatz, bygget 1816-1830 
* Ny Carlsberg Glyptotek i København, bygget 1892-1897 
* Glyptothek der Akademie der bildenden Künste i Wien
* Det kroatiske vitenskapsakademiets Glyptothek i Zagreb

## Referanser
Bernd Gröne

**Bernd Gröne** (født 19. februar 1963 i Recklinghausen, Tyskland) er en tidligere tysk landeveissyklist. 25 år gammel fikk han sitt gjennombrudd da han ble tysk mester for amatører og tok sølv i OL for Vest-Tyskland. Året etter gikk han til det nye tyske profflaget Team Stuttgart. Da Deutsche Telekom tok over sponsoratet to år senere, var Gröne en av flere ryttere som ble i laget. 
Gröne fikk sin første og eneste deltagelse i Tour de France i 1992, men fullførte ikke rittet.

I 1995 fikk Gröne valget mellom å begynne å dope seg eller slutte i Telekom. Etter at han hadde snakket med laglegen Andreas Schmid om bivirkningene av EPO-bruk, bestemte han seg for at han ikke ville dope seg og avsluttet derfor karrieren minst to år tidligere enn han egentlig hadde planlagt. Da han la opp var han den, sammen med Udo Bölts, som hadde vært i Telekom/Stuttgart lengst, og var sammen med Bölts den første store veteranen i laget.

Gröne er uoffisielt den nest største syklisten gjennom tidene (1,96 m og 87&nbsp;kg).

## Profflag
* 1989-1990 Team Stuttgart
* 1991-1995 Team Telekom

## Viktigste resultater
* 1986: Seier på 2. etappe av Niedersachsen Rundfahrt
* 1988: Seier i Gran Premio della Liberazione
* 1988: Tysk mester i landeveisritt for amatører
* 1988:  Sølvmedalje i landeveisritt for amatører i Sommer-OL 1988
* 1991: Seier i Schorndorf (GER)
* 1993: Tysk mester i landeveisritt

## Referanser


## Eksterne lenker
*
Drogon-sakramentariet

**Drogon-sakramentet** (fransk *Sacramentaire de Drogon*, MS lat. 9428) i Det franske nasjonalbibliotek, *Bibliotheque Nationale de France*, i Paris, er et karolingst illuminert manuskript på pergamentpapir, et av monumentene innen fransk illuminerte bokkunst fra middelalderen. Ordet sakrament kommer fra latin, *sacrare* «hellige, innvie», og står for hellig, rituell handling i den kristne lære, eksempelvis med dåp og nattverd. En sakramentbok inneholder alle bønnene som en prest sier i løpet av et år.

Sakramentboken ble skrevet og malt for personlig bruk av Karl den stores sønn Drogon de Metz, biskop av Metz. Bispesetet var fremstående i middelalderens Frankrike: Karl den skallede ble kronet i katedralen St. Étienne i Metz, og Ludvig den fromme og hans illegitime halvbror Drogon biskopen ble begge gravlagt der. I 843 ble Metz hovedstad i kongedømmet Lotharingia, og flere riksdager og råd ble holdt der.

Biskop Drogons posisjon tillot ham å bli en av de store patroner av 800-tallets kunstfremstilling. Han prydet sin katedral i Metz med verker som står fram som høydepunkter i karolingst kunst i henhold til skjønnhet og kostelighet. Blant dem er tre bevarte manuskripter fra hoffskolen hvor *Drogon-sakramentet* var det mest modne og mest forseggjorte.

Denne sakramentboken er ikke et produkt av et *scriptorium*, klosterskrivestue, men avslører en opprinnelse i hoffskolen. Det inneholder kun de liturgiske seksjonene som en biskop prekte. Et eksempel av de individuelle figurene i dens ikonografi er initialen O for bønnene for palmesøndag som inneholder en korsfestelse av en ny ikonografisk type, et som har blitt kalt for *christus patiens* framfor den triumferende Kristus på korset (*christus triumphans*) som hadde vært normen. I bildet er den døde og lemlestede kroppen til Kristus rennende av vann og blod som blir samlet opp av en kvinnelig figur gjenkjennbar som allegoriske *Ecclesia*, kirken selv, i et beger som ville bli tilknyttet den framtidige legenden om Den hellige gral. Slangen fletter seg rundt korsets støttepunkt og figurene representerer solen og månen som er vitne ovenfra. Manuskriptets stil er også betraktet som påvirket av patronens innflytelse ved å være et uvanlig forent verk av en liten gruppe håndverkere som har arbeidet i nært samarbeid.

Verkets størrelse er 264 mm ganger 214 mm, og består av 130 folioblader som alle er rikt illuminert.

## Eksterne lenker
* Facsimile volume, Adeva, Wien
* Adam H. Veil: «Carolingian Crucifixion Iconography» 
* Ikonografien ''christus patiens''
Fylkesvei 1054

**Fylkesvei 1054** går mellom Kaspertomta og Kure i Våler kommune.

Frem til 2019 hadde veien betegnelsen fylkesvei 286 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Stankstorkenebb

**Stankstorkenebb** eller urakatt (*Geranium robertianum*) er en flerårig plante av storkenebbslekta i storkenebbfamilien. Den kan bli 10-25 cm høy, med små, rosarøde blomster og sterkt flikete blader. Navnet hentyder til den ubehagelige lukten som planten avgir.

Det latinske artsnavnet, *robertianum*, kan henspille på den hellige St Robertus.

Blomstene har fem kronblad og kjennes lett på de tre, hvite langsgående strekene i lengderetningen på hvert kronblad. Blomstene er ikke så åpne med sprikende kronblader som mange av de større storkenebbartene og stankstorkenebb bedriver nok mer sjølpollinering enn de større storkenebbartene.

Frukten hos stankstorkenebb ser ut som det tradisjonelle "storkenebbet" som alle storkenebbarter har, men stankstorkenebb har ikke aktiv utkastelse av frøene slik som f.eks. skogstorkenebb. Blomsterstilken blir sterkt rød om høsten. Det samme gjør av og til bladene eller deres ytterste fliker.

Stankstorkenebb trenger lite lys, den trives i skoger, hekker, kratt, murer, i fjell og delvis inne i fjellhuler. Den går opp til ca. 850 meter over havet i fjellet, og finnes langs hele kysten opp til Troms. 

Tranehals *(Erodium cicutarium)* likner på stankstorkenebb. Hovedforskjellen er at tranehals har dobbeltfinnede blader, litt mer hår på stilken, samt en frukt om høsten som er 4 cm lang og formet som et enda lengre "tranenebb" enn på stankstorkenebb. En annen forskjell kan ofte være at stankstorkenebb har tydelig oransje støvbærere, og noe dypere blomstertrakt.

## Galleri

Fil:Geranium robertianum 02.jpg|alt=bilde som viser artskarakterer: rød, håret stilk med sterkt flikete blader|Røde, hårete stengler, sterkt flikete blader
Fil:(MHNT) Geranium robertianum - blossom and bud.jpg|alt=bilde som viser en artskarakter: tre hvite streker på hvert av de rosa kronbladene|Tre hvite streker på hvert kronblad

## Eksterne lenker
* 
* Kristins Flora – Stankstorkenebb
Birkebeineren skistadion

**Birkebeineren skistadion** er et skistadion som ligger i Lillehammer kommune, Innlandet fylke, ca. 5 km øst for Lillehammer sentrum ved Skihytta. Skistadionanlegget har adressen Sjøsetervegen 29, 2618 Lillehammer. Anlegget består av langrennsstadion og skiskytterstadion. 

Anleggene ble bygget til Vinter-OL 1994, og ble brukt som arena for langrenn og skiskyting. I tillegg ble anlegget benyttet under de etterfølgende Paralympics-lekene i mars samme år, da øvelsene langrenn og langrennspigging ble avviklet her.

Før det ble bygget trasé fra stadionet ned til Stampesletta, var stadionet målområde for Birkebeinerrittet. På anlegget arrangeres årlig blant annet kvinnerennet Inga-låmi, Kristin og Håkon-rennet for barn samt russefeiring i mai.

Siden 1993 har stadionet vært målområde for Birkebeinerrennet. Anlegget ble også benyttet under Ungdoms-OL på Lillehammer i 2016.

På området mellom de to stadionene ligger Skistua Kafe, som har kapasitet til 50 personer.

## Referanser




## Eksterne lenker
* 
*
Christian de Castries

**Christian Marie Ferdinand de la Croix de Castries** (født 11. august 1902 i Paris, død 29. juli 1991 i Paris) var kommandant for de franske avdelingene under slaget ved Dien Bien Phu i Fransk Indokina (Vietnam) i 1954. Han kom fra en adelig fransk familie med lange militære tradisjoner. 

Castries gikk inn i den franske hæren 19 år gammel og ble i 1926 offiser. Han sluttet noe senere for å satse på hestesport. Ved utbruddet av andre verdenskrig gikk han inn i hæren igjen, han ble tatt til fange av de tyske styrkene i 1940, men lyktes å flykte fra krigsfangeleiren i 1941. Han kjempet senere med de allierte styrkene i Nord-Afrika, Italia og det sørlige Frankrike.

I 1946 ble Castries sendt til Det franske ekspedisjonskorps i Det fjerne østen i Fransk Indokina som oberstløytnant. Han ble såret og tilbrakte et år i rehabilitering i Frankrike, før han ble sendt tilbake til Vietnam som oberst. I desember 1953 ble han gitt kommandoen over forsvaret av basen ved Dien Bien Phu mot en overveldende vietnamesisk styrke mot seg. Han ble samtidig utnevnt til brigader. 

Etter en åtte ukers beleiring måtte den franske garnisonen kapitulere 7. mai 1954. Dette markerte samtidig avslutningen av første indokinesiske krig. og det franske nærværet i Sørøst-Asia. Castries ble holdt i krigsfangenskap i fire måneder fram til en våpenhvileavtale ble undertegnet i Genève. Han pensjonerte seg fra det militære i 1959.

## Referanser
Fylkesvei 1024

**Fylkesvei 1024** går mellom Garder i Vestby og Ringvoll i Indre Østfold kommune. 

Strekningen ble fastlagt 2019, og består av den tidligere fylkesvei 217 (Østfold) og en delstrekning av den tidligere fylkesvei 6 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Blodstorkenebb

**Blodstorknebb** (*Geranium sanguineum*) er en flerårig plante i storkenebbslekta. Den kan bli 15-60 cm høy, med mellomstore, intenst rosarøde blomster og sterkt flikete blader. 

Navnet kommer av *geranos* (=trane) og henspiller til nebbformen på frukten, mens *sanguineum* henspiller på blod.

Blomstene har fem kronblad og er nesten runde, med sterk rosa eller rosa-rød-lilla farge. Planten har flikete blader med «fingre» som stråler regelmessig ut fra bladfestet. Bladfingrene er festet tre og tre helt inne, eller nesten helt inne ved bladfestet på bladstilken. Frukten er 3,4 cm lang og nebbliknende, derav navnet. Blomstene sitter enkeltvis på lange stilker.

Blodstorkenebb er ganske vanlig på Østlandet (men ikke i indre strøk) og i kyst- og fjordstrøk til Fusa i Hordaland. Vanlige voksesteder er tørrbakker, berg, strandberg og i varme skogkanter.  

## Galleri

Fil:Geranium sanguineum 03.jpg|alt=bilde som viser artskarakter: dypt fliket bladplate, nesten er koplet |Dypt fliket bladplate, nesten koplet


## Referanser


## Eksterne lenker
*
Perlemor

**Perlemor** er et organisk materiale som utgjør det indre laget i skallet hos bløtdyr med skall. Perlemoret bygges opp av mikroskopiske flak som er «limt» sammen av vekselvis conchiolin og ørsmå sekskantede kalkkrystaller av aragonitt. Resultatet er et skinnende lag med en iriserende glans, som forsterker skallet.

Mange bruker perlemor til å lage dekor og pynt, som smykker, mange typer musikkinstrumenter og ulike intarsiarbeider. Skjefter til håndvåpen og dekor på knivskjefter er også vanlig steder å finne perlemor. Tidligere var det også vanlig å lage knapper av perlemor. Slik perlemor kommer gjerne fra skallene til havperlemuslinger og store marine snegler, som artene i øresneglfamilien. Perler er runde kuler av perlemor, som dannes i bløtdelene på muslinger om et sandkorn kommer seg inn. Perler er svært kostbare om de er tilnærmet perfekte.

Perlemor består av mikroskopiske flak med bare noen nanometer mellom. «Den kompleksiteten vi har observert i perlemor på nanonivå, er direkte forbløffende og ser ut til å være en avgjørende faktor når det gjelder materialets seighet» sier *Christine Ortiz* (20. september 2005), professor ved avdelingen for materialvitenskap og -teknikk ved Massachusetts Institute of Technology i USA.

## Etymologi
Ordet perlemor har kommet til norsk via dansk fra den tyske benevnelsen *perlmutt*, et ord som igjen stammer fra det latinske *mater perlarum*, det vi si «perlenes mor». En anså tidligere perlemuslingen som en mor eller livmor for de naturlige perlene som dannes i en perlemusling. Det er imidlertid bare snakk om at muslingen kapsler inn sandkorn og urenheter med et sekret for å beskytte seg, noe som etter lang tid og mange lag blir til en perle, på [latin kalt *perla* (avledet fra *pirula* = «lille pære»).

## Se også
* Perle
* Elvemusling
* Havperlemuslinger

## Referanser




## Eksterne lenker
*
Erindringsmedalje i anledning av Kong Christian IX og Dronning Louises gullbryllup

**Erindringsmedalje i anledning av Kong Christian IX og Dronning Louises gullbryllup** var en dansk kongelig medalje innstiftet til minne om 50-årsdagen for bryllupet mellom kong Christian IX og dronning Louise. Gullbryllupsdagen ble feiret 26. mai 1892. 

## Utforming
Medaljen var utformet av medaljør Friedrich Schmahlfeld etter en tegning av dronning Louise. Den besto av en bryllupskrans av myrte hvori det de to majesteters felles monogram var innsatt i rød (C) og hvit (L) emalje for medaljen i gull og sølv, uten emalje for medaljen i bronse. Kransen var toppet av en kongekrone i overgangen til opphenget i medaljebåndet. 

Medaljebåndet var lyst blått og tilsvarte fargen i Elefantordenens bånd. Båndet var utformet som et vertikalt medaljebånd for herrer, som en sløyfe for damer.

## Tildeling
I anledning festlighetene for sitt gullbryllup innstiftet kongen en medalje, kalt erindringstegn, som ble utdelt til kongelige, regjeringen og hofftjenestemenn, samt hoffbetjenter. Medaljen ble preget i tre klasse: gull, sølv og bronse. Medaljen i gull ble tildelt medlemmer av det danske de med dette beslektede kongehus, nærmere bestemt det greske, russiske, britiske, luxembourgske og det hannoverske, samt en del andre kongelige. 

I alt ble 39 fyrstelige personer tildelt minnemedaljen i gull. Medaljen i sølv ble tildelt medlemmer av Danmarks regjering og de øverste hofftjenestemenn, inkludert adjutanter. Det ble tildelt 71 medaljer av sølv. Bronsemedaljen ble tildelt 20 hoffbetjenter av lavere rang. 

## Norske innehavere
Kong Haakon VII var innehaver av Erindringsmedaljen i anledning av Kong Christian IX og Dronning Louises gullbryllup.

## Referanser


## Kilder
*Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 386–392
Mittet & Co.

**Mittet & Co. A/S** er et tidligere norsk forlag som gav ut kunstforlagartikler, først og fremst i form av en enorm mengde postkort, men også barnebøker og kunstlitteratur. Forlaget ble etablert som et bildebyrå av Ingebrigt Mittet (1875–1950) i 1899 og videreført og utvidet av sønnene hans. Kunstforlaget ble kjøpt opp av danske Chr. Olsen i 1987.

Ingebrigt Mittet begynte i 1898 å kjøpe og samle nye og gamle fotografier. Han ansatte etter hvert egne fotografer og utgav prospektkort, som den gangen var populære som bildedokumentasjon og samlerobjekter. Riksantikvaren overtok en samling fotografier fra perioden 1870 til 1970 fra Mittet-fotografenes billedproduksjon og forlagets arkiv.

Mittet&Co AS ble re-etablert i 2014 av Peder Mittet, og eier virksomhet i reklame- og mediabransjen.

## Eksterne lenker
* 
* Mittet & Co
Pitch Black Brigade

***Pitch Black Brigade*** er det andre studioalbumet til det norske black metal-bandet Vreid. Albumet er mikset av Lars Klokkerhaug fra Subsonic Society.

## Sporliste
# «Då draumen rakna» (5:16)
# «Left To Hate» (4:38) 
# «Pitch Black» (4:20) 
# «The Red Smell» (4:42)  
# «Hengebjørki» (9:21)  
# «Our Battle» (3:35)  
# «Hang 'Em All» (3:33)  
# «Eit kapitell for seg sjølv» (6:54) 

## Artister
*Hvàll &ndash; bass
*Sture &ndash; vokal og gitar
*Ese &ndash; gitar
*Steingrim &ndash; trommer

## Kilder
*Pitch Black Brigade fra Encyclopaedia Metallum

## Eksterne lenker
*
I krig

***I krig*** er det tredje studioalbumet fra det norske black metal-bandet Vreid. Albumet er begrenset til 500 nummererte kopier i sort voks med tre-sidig omslag.

## Sporliste
# «Jarnbyrd» (6:30) 
# «Under isen» (3:35) 
# «I krig» (8:40) 
# «Væpna lengsel» (4:04) 
# «Svart» (3:54) 
# «Folkefiendar» (3:58) 
# «Dei daude steig av grav» (5:13)
# «Fangegard» (3:58) 
# «Millom hav og fjell» (5:15)

## Artister
*Hvàll &ndash; bass
*Sture &ndash; vokal og gitar
*Ese &ndash; gitar
*Steingrim &ndash; trommer

## Kilder
*I Krig fra Encyclopaedia Metallum

## Eksterne lenker
*
Monument (album)

***Monument*** er debutalbumet til det norske black metal bandet Cor Scorpii.

Albumet ble utgitt 9. mars 2008 av Descent Records som digipak, og på cd i 2010 av Dark Essence Records med den 4-spors demoen *Attergangar* tillagt som bonus.

*Monument* ble bredt anmeldt i tysk metal-presse. I Norge ble det et terningkast 5 i lokalavisa *Firdaposten*. «No kan ikkje dette kallast mainstream, men dette har ein sånn kvalitet i seg at dei godt mogleg kan finne sitt publikum utanfor den harde kjernen», het det. Overfor *[[Nationen]]* fastslo Cor Scorpii at musikken hadde mange likheter med Windir, men at tekstene var mer på standard nynorsk framfor sognemål.

## Sporliste
# «Ei fane svart» (5:47)
# «Endesong» (5:01)
# «I, the Damned» (6:16)
# «Our Fate, Our Curse» (5:30)  
# «Helvetesfossen» (4:02)
# «Oske og innsikt» (10:27) 
# «Kjettar» (4:29)
# «Bragder i stein» (5:58)

## Referanser